Henricus (imperator Latinus)

Henricus (natus anno circiter 1176; Thessalonicae interfectus die 11 Iulii 1216), filius Balduini V comitis Hanoniensis uxorisque suae Margaritae comitissae Flandrensis et frater minor natu Balduini, fuit (fratre anno 1205 a Caesare Bulgaro Caloioanne capto et mox mortuo) imperator Latinus Constantinopoli instauratus.

Henricus bis uxores duxit: die 4 Februarii 1207 Agnetem Montisferrati, Bonifacii regis Thessalonicensis filiam, quae anno 1208 mortua est; et anno 1213 Mariam, Caloioannis filiam. Mortuus est autem sine filiis legitimis. E paelice quadam filiam genuit, nomine incerto, quae Alexio Sthlavo nupsit, despotae regionis Melnik Bulgariae.

 Fontes 
 Galfridus de Villa Harduini, La conquête de Constantinople
 Henricus de Valencenis, Histoire de l'empereur Henri de Constantinople

 Nexus externi 


Categoria:Imperatores et imperatrices Latini
Categoria:Participes quartae expeditionis sacrae
Categoria:Nobiles Franciae
Categoria:Nati saeculo 12
Categoria:Mortui 1216
Categoria:Necati